title: Anthony Perkins
text: Anthony Perkins, naixito de Nueva York (Nueva York) o 4 d'abril de 1932 y muerto en Los Angeles (California) o 12 de setiembre de 1992, estió un actor estausunidense. A suya obra mas conoixita ye a interpretación d'o papel de Norman Bates en a cinta Psycho, dirichita por Alfred Hitchcock.
  
  Tenió d'os fillos, l'actor Oz Perkins (n.1974) y mosico folk Elvis Perkins (n.1976) con a suya unica muller Berry Berenson que morió l'11 de setiembre de 2001 en os atentaus d'as Torres Cheminucas.
  
  Os suyos oríchens 
  O pai d'Anthony Perkins, Osgood Perkins, yera un actor teatral que yera conoixito en os ambitos tetrals de Broadway, en a ciudat de Nueva York. Cuan su pai morió, en 1937, o choven Anthony dentró en o mundo d'o Teatro, continando con la profesión paterna, encara que en os anyos 1950 a suya carrera teatral no heba estato un gran exito, alternando chicoz trumfos con muitas representacions sin garra cosa a destacar.
  
  Dentrada en o mundo d'o Cine 
  A suya primera partecipación en o mundo d'o Cine estió en 1953 en a cinta The Actress, dirichita por George Cukor, a on interpretaba o papel de novio de Jean Simmons y a on compartiba a escena con actors como Spencer Tracy u Teresa Wright.
  
  Mientres d'os anyos 1950, Anthony Perkins interpretó papels poco destacatos en cintas menors, a sobén westerns, destacando nomás entre istas cintas o suyo papel en Friendly Persuasion, dirichita por William Wyler, con actors como Gary Cooper, Dorothy McGuire, Richard Eyer, Robert Middleton, Phyllis Love, Peter Mark Richman u Marjorie Main. Ixa cinta recibió a Palma d'Oro d'o Festival de Cine de Canas en 1957.
  
  A suya consagración 
  O prencipal papel d'Anthony Perkins estió, sin garra dandalos, a suya interpretación d'o presonache de Norman Bates en a cinta Psycho, dirichita por Alfred Hitchcock, una cinta de cine d'intriga rodata en blanco y negro ta subrayar o xorrontamiento d'as suyas escenas. En ista cinta treballó con actors destacatos, como Janet Leigh, Vera Miles, John Gavin y Martin Balsam.
  
  Dimpués de Psycho, rodó en 1961 Goodbye Again, una cinta dirichita por o director Anatole Litvak con Ingrid Bergman y Yves Montand, recebindo o Premio a o Millor Actor d'o Festival de Cine de Canas en 1961.
  
  Periodo en o Cine europeu 
  Dezaga treballó en Phaedra (1962), una cinta d'o director Jules Dassin con Melina Mercouri y Raf Vallone; y tamién en Le Procès, una superproducción europea dirichita por Orson Welles, con o propio Orson Welles y Romy Schneider.
  
  Continó a suya carrera en Europa con a cinta Paris brûle-t-il ?, dirichita por René Clément con guión adaptato d'o libro homonimo de Larry Collins y Dominique Lapierre, con Jean-Paul Belmondo, Charles Boyer, Leslie Caron, Jean-Pierre Cassel, George Chakiris, Bruno Cremer, Claude Dauphin, Alain Delon, Kirk Douglas, Pierre Dux y Glenn Ford.
  
  A tamas d'a suya homosexualidat, en 1973 casó con a directora de fotografía Berry Berenson (chirmana de l'actriz Marisa Berenson), con qui tenió dos fillos.
  
  Dende ixe inte, a carrera d'Anthony Perkins continó con cintas poco destacatas, y dende 1985 teneba constancia de que teneba a malautía d'o SIDA, malautía que finalment remató con a suya vida o 12 de setiembre de 1992 en o barrio de Hollywood d'a ciudat de Los Angeles (California).
  
  Filmografía
  
  Anyos 1950 
   1953: The Actress, de George Cukor, con Jean Simmons, Spencer Tracy y Teresa Wright.
   1956: Friendly Persuasion, de William Wyler, con Gary Cooper, Dorothy McGuire, Richard Eyer, Robert Middleton, Phyllis Love, Peter Mark Richman y Marjorie Main.
   1957: Fear Strikes Out.
   1957: The Lonely Man.
   1957: The Tin Star.
   1958: Desire Under the Elms.
   1958: This Angry Age.
   1958: The Matchmaker.
   1959: Green Mansions.
   1959: On the Beach.
  
  Anyos 1960 
   1960: Tall Story.
   1960: Psycho, d'Alfred Hitchcock, con Janet Leigh, Vera Miles, John Gavin y Martin Balsam.
   1961: Goodbye Again, d'Anatole Litvak, con Ingrid Bergman y Yves Montand.
   1962: Phaedra, de Jules Dassin, con Melina Mercouri y Raf Vallone.
   1962: Five Miles to Midnight.
   1962: Le Procès, d'Orson Welles, con o mesmo Orson Welles y Romy Schneider.
   1963: Le glaive et la balance.
   1964: Agent 38-24-36.
   1965: The Fool Killer.
   1966: Paris brûle-t-il ?, de René Clément, con Jean-Paul Belmondo, Charles Boyer, Leslie Caron, Jean-Pierre Cassel, George Chakiris, Bruno Cremer, Claude Dauphin, Alain Delon, Kirk Douglas, Pierre Dux y Glenn Ford.
   1966: Evening Primrose.
   1967: The Champagne Murders.
   1968: Pretty Poison.
  
  Anyos 1970 
   1970: Catch-22.
   1970: WUSA.
   1970: How Awful About Allan.
   1971: La Décade prodigieuse.
   1971: Someone Behind the Door.
   1972: Play It as It Lays.
   1972: The Life and Times of Judge Roy Bean.
   1974: Lovin' Molly.
   1974: Murder on the Orient Express.
   1975: Mahogany.
   1978: Remember My Name.
   1978: First, You Cry.
   1978: Les Misérables.
   1979: Winter Kills.
   1979: Twice a Woman.
   1979: The Black Hole.
  
  Anyos 1980 
   1980: Double Negative.
   1980: North Sea Hijack.
   1982: For the Term of His Natural Life.
   1983: The Sins of Dorian Gray.
   1983: Psycho II.
   1984: The Glory Boys.
   1984: Crimes of Passion.
   1984: Terror in the Aisles.
   1986: Psycho III.
   1987: Napoleon and Josephine: A Love Story.
   1988: Destroyer.
   1989: Edge of Sanity.
  
  Anyos 1990 
   1990: Chillers.
   1990: Daughter of Darkness.
   1990: I'm Dangerous Tonight.
   1990: Ghost Writer.
   1990: Psycho IV: The Beginning.
   1991: The Man Next Door.
   1992: The Naked Target.
   1992: In the Deep Woods.
  
  Vinclos externos 
  
    Anthony Perkins en IMDb.
    Anthony Perkins en Internet Broadway Database.
    Anthony Perkins en Turner Classic Movies.
    Anthony Perkins en Find A Grave.
  
  Actors d'Estaus Unius
  Actors de Hollywood
  Naixius de Nueva York
  Muertos en Los Angeles
  1932 (naixencias)
  1992 (naixencias)